CELEX: 32012D1218(01)
Language: da
Date: 2012-12-12 00:00:00
Title: Europa-Parlamentets Præsidiums afgørelse af 12. december 2012 om ændring af Gennemførelsesbestemmelser til statutten for Europa-Parlamentets medlemmer

18.12.2012   
            
            
               DA
            
            
               Den Europæiske Unions Tidende
            
            
               C 390/4
            
         EUROPA-PARLAMENTETS PRÆSIDIUMS AFGØRELSE
   af 12. december 2012
   om ændring af Gennemførelsesbestemmelser til statutten for Europa-Parlamentets medlemmer
   2012/C 390/07
   EUROPA-PARLAMENTETS PRÆSIDIUM,
   under henvisning til traktaten om Den Europæiske Unions funktionsmåde, særlig artikel 223, stk. 2,
   under henvisning til statutten for Europa-Parlamentets medlemmer (1),
   under henvisning til artikel 8 og artikel 23 i Europa-Parlamentets forretningsorden,
   ud fra følgende betragtninger:
   
               (1)
            
            
               Parlamentet opfordrede i sine beslutninger af 26. oktober 2011 om forslag til Den Europæiske Unions almindelige budget for regnskabsåret 2012 som ændret af Rådet, — alle sektioner, og ændringsskrivelser nr. 1/2012 og 2/2012 til Unionens almindelige budget for regnskabsåret 2012 (2), og af 29. marts 2012 om overslag over Europa-Parlamentets indtægter og udgifter for regnskabsåret 2013 (3) til størst mulig effektivitet i forbindelse med medlemmernes rejser med henblik på at opnå budgetbesparelser i 2012 og de efterfølgende år indtil afslutningen af den nuværende valgperiode.
            
         
               (2)
            
            
               Parlamentets præsidium besluttede på sit møde den 10. september 2012 at nedbringe udgifterne til medlemmernes rejseaktivitet med 5 %. Gennemførelsen af denne beslutning nødvendiggør vedtagelsen af ændringer til gennemførelsesbestemmelserne til statutten for Europa-Parlamentets medlemmer (4) (»gennemførelsesbestemmelserne«).
            
         
               (3)
            
            
               Der bør med henblik på at begrænse godtgørelsen af rejseudgifter til rejser med bil fastsættes et loft på 1 000 km pr. ud- eller hjemrejse.
            
         
               (4)
            
            
               Der bør kunne udvises størst mulig fleksibilitet i forbindelse med ajourføringen af de takster, der anvendes til gennemførelsesbestemmelserne.
            
         
               (5)
            
            
               Med henblik på at begrænse udgifterne til rejser bør for fremtiden kun de af medlemmernes udgifter, der afholdes i forbindelse med én tur-returrejse midt i en arbejdsuge mellem et arbejds- eller mødested og bopælsstedet eller et andet afrejsested i den medlemsstat, hvor medlemmet er valgt, godtgøres. Endvidere bør disse udgifter ikke godtgøres, hvis de pågældende rejser er foretaget i uger, der i Parlamentets officielle arbejdskalender er afsat til virksomhed uden for arbejdsstederne,
            
         VEDTAGET DENNE AFGØRELSE:
   Artikel 1
   Gennemførelsesbestemmelserne ændres som følger:
   
               1.
            
            
               Artikel 15, litra c), affattes således:
               
                           »(c)
                        
                        
                           ved rejser med bil, med et godtgørelsesloft på 1 000 km pr. udrejse eller hjemrejse: 0,50 EUR pr. km, eventuelt forhøjet med prisen for færgeoverfart eller lignende transport.«
                        
                     
         
               2.
            
            
               Artikel 17, stk. 9, affattes således:
               »9.   De takster, der benyttes ved anvendelsen af disse regler, ajourføres regelmæssigt og mindst to gange om året.«
            
         
               3.
            
            
               Artikel 18, stk. 2, affattes således:
               »2.   Medlemmerne har endvidere ret til at få godtgjort rejseudgifterne i forbindelse med en tur-returrejse midt i en arbejdsuge mellem et arbejds- eller mødested og deres bopælssted eller et andet afrejsested i den medlemsstat, hvor de er valgt (herefter benævnt »mellemliggende rejser«), dog undtaget uger der i Parlamentets officielle arbejdskalender er afsat til virksomhed uden for arbejdsstederne.«.
            
         Artikel 2
   1.   Denne afgørelse træder i kraft på dagen efter offentliggørelsen i Den Europæiske Unions Tidende.
   
   2.   Denne afgørelse finder anvendelse fra den 1. januar 2013.
   
      (1)  Europa-Parlamentets afgørelse 2005/684/EF, Euratom af 28. september 2005 om vedtagelse af statutten for Europa-Parlamentets medlemmer (EUT L 262 af 7.10.2005, s. 1).
   
      (2)  Vedtagne tekster, P7_TA(2011)0461.
   
      (3)  Vedtagne tekster, P7_TA(2012)0109.
   
      (4)  Europa-Parlamentets præsidiums afgørelse af 19. maj og 9. juli 2008 om gennemførelsesbestemmelser til statutten for Europa-Parlamentets medlemmer (EUT C 159, 13.7.2009, s. 1).